Social-democraţii se vor reuni într-o şedinţă a Comitetului Executiv Naţional (CExN) al PSD vineri, 21 septembrie, de la ora 12,30, informează Biroul de presă al partidului, citat de Agerpres. Ședința va avea loc în contextul în care miercuri a fost publicată scrisoarea liderilor care îi cer demisia lui Liviu Dragnea.

Liviu Dragnea sustine o conferinta de presa la terminarea Comitetului Executiv al PSD, luni, 8 ianuarie 2018. Inquam Photos / Octav Ganea

Lideri ai PSD au semnat o scrisoare deschisă prin care cer "demisia imediată" a lui Liviu Dragnea din funcţiile de preşedinte al PSD şi al Camerei Deputaţilor şi asigurarea interimatului la conducerea partidului de către premierul Viorica Dăncilă, care este preşedinte executiv.

Documentul este semnat de vicepreşedintele PSD Paul Stănescu, viceprim-ministru şi ministru al Dezvoltării Regionale şi Administraţiei Publice, de Gabriela Firea, vicepreşedinte PSD şi primar general al Capitalei, de Adrian Ţuţuianu, vicepreşedinte PSD şi vicepreşedinte al Senatului.